
Les  obres  de  regeneració  s' 


El 

Urbanisme 


d'Obres 

(MOPU) 


llant  des  del  passat 


està 

mes 


treba 
de 


tembre  en  el  projecte  de  regene¬ 
ració  de  la  nostra  platja.  Un  cop 
s'acabin  les  obres,  a 
tornarem  a  tenir  la  platja  que  te¬ 
níem  fa  vint-i-cinc  anys.  D'aques¬ 
ta  manera,  a  l'estiu  podrem  gaudíi 
de  molt  més  lloc  per  prendre  e 
sol,  així  com  d'un  litoral  molt  més 
bonic  que  el  que  ara  es  dibuixa  a 
la  nostra  costa.  Tot  i  que  hi  ha  ha- 


d'Arenys  de  Mar  a  causa  de  la 
destrucció  dels  bancs  de  petxines, 
ara  sembla  que  la  situació  torna  a 


la  normalitat  amb  un  estudi  que  el 
MOPU  ha  encarregat  als  biòlegs 
de  l'administració. 

(Pàg.  3) 


La  platja  del  Masnou  tindrà  25  metres  d'amplada  a  finals  d'any 

Pàg.  2 


INFORMACIÓ  DE  L'ALCALDIA 


EL  MASNOU 


Després  de  més  de  quatre  anys  de  gestions,  E!  Masnou  podrà 
comptar,  una  altra  vegada,  amb  la  platja  que  fa  25  anys  tenia. 
Això  serà  possible  gràcies  a  les  obres  que  el  Ministeri  d'Obres 
Públiques  i  Urbanisme  (MOPUj,  està  realitzant  en  el  nostre  lito¬ 
ral  i  que  acabaran  pe!  desembre. 

Han  estat  moltes  les  gestions  que  s'han  fet  durant  aquests  qua¬ 
tre  anys,  i  molts  els  contactes  que  els  tres  alcaldes  implicats  en 
el  tema,  han  fet.  Amb  tot,  cal  recordar  que  la  primera  petició  for¬ 
ma!  i  oficia!  va  sortir  de!  nostre  ajuntament  el  dia  8  d'abril  de! 
1 982.  En  aquella  ocasió,  l'alcaldia  es  va  adreçar  al  Cap  del  Ser¬ 
vei  de  Costes,  Gerard  Gelon,  quan  justament  feia  pocs  mesos 
que  la  Generalitat  havia  rebut  les  transferències  en  temes  de 
costes.  En  la  carta  explicàvem  la  precària  situació  de  la  nostra 
platja  i  la  necessitat  d'una  ràpida  solució.  Va  ser  llavors,  quan 
varen  començar  els  primers  estudis  de!  problema. 

E!  fet  que  hagi  estat  el  MOPU  l'encarregat  de  realitzar  les  obres 
es  deu  a  una  qüestió  semàntica.  Es  a  dir,  hi  havia  dues  possibili¬ 
tats,  una  de  "recuperació"  de  la  platja,  amb  la  qual  cosa  s'hauria 
fet  una  ordenació  de!  litoral  amb  competència  de  la  Generalitat;  / 
l'altra  possibilitat,  era  fer  un  projecte  de  regeneració,  consistent 
en  retornar  la  platja  a  la  posició  antiga,  amb  la  qual  cosa  havia 
d'intervenir  el  MOPU. 

Així  doncs,  es  va  optar  per  la  segona  solució,  de  manera  que  és 


l'estat  centra!  qui  es  fa  càrrec  dels  costos  de!  projecte.  Un  cop 
encetades  les  obres  tots  haureu  llegit  a  la  premsa  els  problemes 
que  han  sorgit  amb  alguns  pescadors  d' Arenys  de  Mar,  que  es 
queixaven  que  la  màquina  dragadora  estava  destruint  els  bancs 
de  petxines.  Amb  tot,  sembla  que  ja  s'ha  solucionat,  ja  que  el 
MOPU  s'ha  compromès  a  realitzar  un  estudi  biològic  i  segura¬ 
ment  tornaran  a  repoblar  la  zona  de  larves  de  petxina.  Ca!  dir 
però  que  el  projecte  de  regeneració  de  la  platja  està  catalogat 
com  a  conservador  de!  medi  ambient,  i  reconegut  com  a  molt 
positiu  pels  ecologistes  més  famosos  de  tota  Europa.  D'altra 
banda  l'Ajuntament  de!  Masnou  ha  donat  el  seu  vist  i  plau  per  a 
la  insta  Hac  ió  de  "biotopos"  en  el  fons  marí.  Els  "biotopos"  que 
es  posaran  en  les  nostres  aigües,  seran  cotxes  vells  que  d'aqui 
un  temps  es  convertiran  en  un  Hoc  d'estada  de  nombroses  espè¬ 
cies  de  peixos. 

Un  altre  de  les  velles  reivindicacions  que  la  nostra  població  tenia 
i  que  aviat  la  veurem  realitzada  és  la  instal·lació  d'un  semàfor  a 
la  carretera  Nacional  H,  que  eviti  els  accidents  i  tregui  perill  als 
vehicles  que  vulguin  sortir  a  la  carretera.  El  semàfor  estarà  a 
l'alçada  de  l'avinguda  Kennedy,  i  permetrà  deixar  una  entrada  i 
una  sortida  lliure  de  trànsit.  Així  doncs,  després  de  cinc  anys  de 
gestions,  aquesta  vegada  també  amb  et  MOPU,  serem  el  tercer 
poble  del  Maresme  que  podrà  aturar  el  trànsit  que  vagi  en  direc¬ 
ció  Barcelona.  Josep  Azuara 


El  col·lector  i  el 
semàfor,  temes  de 
les  visites  de!  mes 

Durant  aquest  darrer  mes  de  setembre,  l'alcalde  Josep  Azuara 
ha  realitzat  una  sèrie  de  gestions  a  través  de  les  visites  a  dife¬ 
rents  institucions.  Tot  seguit  us  en  fem  cinc  cèmtims  de  les  més 
importants  i  dels  temes  que  s'hi  han  tractat. 

L'alcalde,  juntament  amb  els  alcaldes  de  Premià  de  Mar  /  de 
Montgat,  van  visitar  el  vaixell  dragadora  que  està  realitzant  els 
treballs  de  regeneració  de  les  platges  de!  nostre  litoral.  Durant 
aquesta  visita  es  va  produir  e!  bloqueig  per  part  dels  pescadors  i 
varen  estar  retinguts  prop  de  dues  hores. 

E!  Director  Genera!  de  Ports  i  Costes  de  la  Generalitat,  Ramon 
Pous,  va  rebre  e!  nostre  alcalde,  juntament  amb  el  de  Premià  de 
Mar  i  Montgat,  per  ta!  d 'aclarir  la  situació  que  s'havia  creat  amb 
la  postura  dels  pescadors  de  petxina,  davant  les  obres  de  dragat- 
ge,  de  sorra  de!  fons  marí. 

El  Director  General  d'Obres  Hidràuliques,  Francesc  Vilaró,  va  re¬ 
bre  e!  nostre  alcalde,  per  concretar  punts  sobre  la  construcció 
dels  col·lectors  d'aigües  residuals  al  Masnou,  Teià  i  Alella. 
Aquesta  obra  s'ha  previst  que  comenci  abans  no  acabi  l'any. 

Josep  Lluís  Vilaseca,  Director  General  d'Esports  i  Josep  Azuara, 
alcalde  de!  Masnou  varen  signar  T acord  de  subvenció  per  a  les 
obres  complementàries  de  Ja  piscina  municipal.  Segons  això,  la 
Generalitat  aportarà  6.000.000  de  pessetes. 

La  visita  de!  Delegat  de!  MOPU,  Garcia  Coracho,  va  ser  el  darrer 
contacte  oficia!  per  acabar  de  concretar  la  instal·lació  dels  semà¬ 
fors  a  la  carretera  Nacional  II. 

El  president  de  la  Diputació  de  Barcelona  i  el  nostre  alcalde 

durant  la  visita  del  passat  mes  de  setembre. 


Joan  Antoni  Solans,  Director  Genera!  d'Urbanisme  de  la  Generalitat,  es  reuní  també  amb  el 
nostre  alcalde  per  tractar  diversos  temes  pendents  de!  Pla  Genera!  d'Ordenació  Urbanística 
de!  Masnou. 

Josep  Azuara,  alcalde  de!  Masnou,  va  enllestir  els  darrers  punts  per  l'adjudicació  definitiva  de 
l'obra  de  remodelació  de  Can  Malet,  amb  e!  Director  Genera!  d'Arquitectura  i  Habitatge  de  la 
Generalitat,  Joan  Ràfols.  Així  mateix,  va  sol·licitar  una  subvenció  o  un  crèdit  especial  per  a  la 
rehabilitació  dels  edificis  Joan  XXIII,  així  com  el  tema  de  l'enderrocament  de  la  casa  de!  carrer 
de  Sevilla. 

Finalment,  Josep  Caminal,  Director  Genera!  d'Administració  Local  va  visitar  el  nostre  ajunta¬ 
ment  per  tractar  l'assumpte  de  les  obres  de  la  plaça  Ramon  i  Cajal.  I,  el  president  de  la  Dipu¬ 
tació  de  Barcelona,  Antoni  Dalmau,  va  inaugurar  la  nova  residència  geriàtrica  "Montseny"  a  la 
nostra  població. 

Pàg.  3 


Un  cop  acabin  les  obres  de  regeneració 


La  nostra  platja  tornarà 
a  ser  com  fa  25  anys 


Des  del  passat  dia  set  de  setembre  les  obres  de 
regeneració  de  la  platja  del  nostre  litoral  són  un 
fet.  Tot  i  que  èls  treballs  han  començat  al  terme 
municipal  de  Montgat,  segons  el  Ministeri  d'O¬ 
bres  Públiques  i  Urbanisme  (MOPU),  que  és  qui 
s'encarrega  del  projecte,  no  tindrem  nova  platja 
fins  a  finals  d'any. 

El  treballs  els  està  realitzant  en  principi  un  vai¬ 
xell  dragadora,  de  nacionalitat  belga,  "Kranke- 
loon",  que  treu  la  sorra  del  fons  marí  i  la  llença 
sobre  la  platja.  El  projecte  té  un  pressupost  de 
1 .000  milions  de  pessetes  i  aportarà  en  un 
principi  més  d'un  milió  i  mig  de  metres  cúbics 
de  sorra.  Més  endavant,  cada  any  es  reposaran 
uns  100.000  metres  cúbics  de  sorra,  que  serà 
la  quantitat  que  es  perdrà  durant  aquest  període. 

Un  cop  acabin  les  obres,  el  litoral  del  Masnou 
recuperarà  la  platja  que  fa  25  anys  tenia  la  nos¬ 
tre  població,  és  a  dir,  que  en  èpoques  estiuen¬ 
ques  podrem  gaudir  de  25  metres  d'amplada 
de  platja. 

D'altra  banda  per  evitar  que  els  corrents  i  els 
temporals  d'aigua  s'emportin  la  sorra  mar  en¬ 
dins,  el  MOPU  té  previst  construir  un  espigó  al 
terme  de  Premià  de  Mar,  el  qual  la  major  part 
restarà  submergit  i  aturarà  els  corrents  de 
sorra.  Amb  tot,  cal  dir  que  les  darreres  tempes¬ 
tes  de  mar  que  hem  tingut  al  nostre  litoral  no 
han  afectat  les  obres,  ja  que  el  MOPU  havia 
posat  més  sorra  de  la  que  realment  havia  de 
quedar,  tot  preveient  algún  temporal  de  mar. 
Així  doncs,  fa  nostra  costa  presenta  ara,  la  feso¬ 
mia  de  l'hivern. 

Els  treballs  acabaran  a  finals  d'any 


El  projecte  de  regeneració  de  ta  nostra  platja,  també  inclou  les  platges  de  les  poblacions  veïnes  de  Montgat  i  Premià  de  Mar,  que 
també  patien  aquesta  desaparició  de  sorra  de  la  costa. 


Els  espigons  culpables 

El  fet  que  el  nostre  litoral  s'estés  quedant  sense  platja  és  a 
causa  dels  nombrosos  espigons  que  s'han  construït  entre 
la  desembocadura  de  la  Tordera  i  Barcelona.  Les  platges 
del  Maresme  s'han  creat  a  partir  de  les  sorres  que  el.  riu 
portava  fins  al  mar,  i  que  els  corrents  marins  a  la  vegada 
transportaven,  deixant-la  a  les  diferents  poblacions  del  Ma¬ 


La  protesta  pesquera 

El  problema  que  es  va  crear  des  que  començaren  les  obres 
de  regeneració  de  la  platja  amb  els  pescadors  d'Arenys  de 
Mar,  sembla  que  ja  té  solució.  El  MOPU  s'ha  compromès  a 
realitzar  un  estudi  biològic  del  fons  marí,  del  qual  es  dedui¬ 
rà  si  hi  ha  hagut  destrosses  dels  bancs  de  petxines,  i  s'apli¬ 
caran  les  solucions  pertinents.  En  aquest  sentit,  es  creu 
que  es  tornaran  a  dipositar  larves  de  les  petxines  en  els 
llocs  on  s'hagi  produït  l'extracció  de  sorra. 

Cal  dir  però,  que  la  protesta  dels  pescadors  només  ha  es¬ 
tat  per  part  dels  petxinaires  del  port  d'Arenys  de  Mar  i  no 
dels  del  Masnou,  Montgat  o  Premià  de  Mar,  que  sempre 
han  estat  d'acord  amb  la  regeneració.  Les  protestes  dels 
pescadors  arenyencs  va  provocar  diversos  bloqueigs  als 
treballs  del  vaixell  dragonera,  ja  que  l'aturaren  tres  dies.  La 
repoblació  de  les  petxines  començaran  un  cop  s'acabin  les 
obres  de  regeneració. 


resme.  Després  de  la  construcció  del  port  d'Arenys  de  Mar 
i  dels  espigons  de  Caldes  d'Estrach  i  Sant  Vicenç  de  Mon¬ 
talt,  la  sorra  no  ha  pogut  traspassar  aquests  obstacles  i  no 
ha  arribat  a  la  part  sud  de  la  comarca.  Així  les  coses,  els 
temporals  han  anat  destruint  les  platges  fins  a  fer-les  gai- 
rabé  desaparèixer. 

Amb  la  regeneració  de  la  nostra  platja,  les  possibilitats  d'a¬ 
profitament  urbanístic  que  es  plantegen  són  moltes,  tant  per 
la  instal·lació  d'alguns  serveis  necessaris  per  a  la  població 
com  per  l'aprofitament  de  l'altre  costat  de  la  via  del  tren. 


EL  MASNOU 


MEDITERRÀNI 


La  zona  ratllada  correspon  a  la  platja  que  es  crearà 


Pàg.  4 


ENSENYAMENT 


EL  MASNOU 


La  demanda  escotar  ha  estat  coberta  aquest  curs. 


Ha  comencat 

£ 

Aquest  curs  s'inicia  sota  l'aplicació  de  la  nova  Llei  Orgànica  de! 
Dret  de  l'Educació  (LO DE),  i  per  tant  sota  una  nova  orientació  de 
l'ensenyament  Com  a  fets  palpables  de  rapUcació  d'aquesta  Llei 
podríem  destacar  la  constitució  dels  Consells  Escolars,  màxims 
òrgans  de  representació  i  decisió  de  les  escoles  i  els  concerts 
escolars  amb  les  escoles  privades. 

Si  bé  la  Llei  fomenta  la  participació  de  la  gestió  i  organització  de 
l'escola,  com  la  de  tots  els  estaments  implicats  (professors, 
pares,  alumnes,  persona!  docent  i  ajuntament),  en  una  direcció 
clarament  democràtica,  la  qual  cosa  és  fonamentalment  bona, 
no  es  pot  dir  que  no  hi  existeixin  llacunes  i  discrepàncies  impor¬ 
tants  a  rhora  d'aplicar-la. 

Pel  que  fa  a!  Masnou,  només  un  coUegi  públic  d'E.G.B.,  ha  cons¬ 
tituït  el  Consell  Escolar  ta!  com,  en  principi,  la  Llei  preveu.  Es 
varen  anar  seguint  tots  els  requisits  obligatoris;  eleccions  dels 
representants  dels  professors,  dels  pares,  dels  alumnes,  de!  per¬ 
sonal  no  docent  i  la  designació  de!  representant  municipal;  cons¬ 
titució  dels  consells  escolars  i ..  .  aquí  començaren  les  dificultats 
.  .  .  l'elecció  de!  Director  i  llurs  equips  de  treball  per  a  tres  anys 
prèvia  presentació  d'un  programa  i  projecte  educatiu  .  .  .  alguna 
cosa  no  funciona  de  la  Llei  ja  que  tan  sols  es  presentà  candida¬ 
tura  en  un  coUegi,  i  en  els  altres  fou  necessari  recórrer  a  fórmu¬ 
les  extraordinàries  que  ens  portaren  a  on  estàvem  abans  de  la 
LODE,  és  a  dir  a  Directors  per  un  so!  any  i  gairebé  forçats  .  .  . 
que  ha  passat  ?  problemes  de  diners  ?  ...  de  dedicació  ?  no  es 
vol  la  jerarquització  dels  ensenyants  ? .  .  .  potser  tot  plegat,  peró 
el  cert  és  que  no  ha  donat  resultat. 

En  un  altre  ordre  de  coses  no  podem  deixar  de  constatar  un  fe¬ 
nomen  que  s'està  produint  a  la  nostra  Vila,  i  és  que  la  població 


Aviat  s'adjudicaran  les  obres 

Ocata  tindrà 
una  nova 
escola  per  a 

340  alumnes 

A  finals  d'aquest  any,  la  Generalitat  de  Catalunya  adjudica¬ 
rà  les  obres  de  construcció  d'un  nou  col.legi  a  la  nostra 
població.  Estarà  situat  a  la  zona  anomenada  "La  Colomina", 
al  barri  d'Ocata. 

La  nova  escola  disposarà  de  vuit  aules,  en  les  quals 
s'impartiran  classes  d'Educació  General  Bàsica  (EGB)  i 
dues  de  preescolar.  D'aquesta  manera,  es  cobreix  la  de¬ 
manda  d'escoles  a  la  zona  est  de  la  població  que  fins  ara 
n'estava  desproveïda. 

El  nou  col.legi  es  dirà  Salvador  Espriu  i  tindrà  un  caràcter 
públic.  Tot  i  que  de  moment  seran  viut  aules  les  que  es 
construiran,  l'ajuntament  ha  cedit  un  total  de  11.500  mz, 
cosa  que  farà  que  en  un  futur  es  puguin  construir  vuit  aules 
més,  de  les  quals  algunes  es  dedicaran  a  impartir  classes 
del  nivell  de  preescolar. 

Amb  la  construcció  del  col.legi  "Salvador  Espriu",  es  podrà 
considerar  la  possibilitat  de  suprimir  el  transport  escolar 
destinat  al  col.legi  de  Lluís  Millet. 

e!  curs  86/8  7 

escolar  creix  pe!  mig,  és  a  dir  que  hi  ha  un  descens  en  el  nombre 
d'alumnes  de  preescolar,  però  en  canvi  un  excés  a  partir  de  5.^  i 
6.'^  curs,  com  a  conseqüència  de!  creixement  per  immigració  de! 
cens  municipal,  de  nous  veïns  procedents  de  la  ciutat  amb  la  fa¬ 
mília  ja  formada.  Això  provoca  trans torns  greus  per  escolaritzar, 
com  Déu  mana,  eis  nens  i  nenes  a  partir  dels  cursos  esmentats,  i 
que  acaba  col·lapsant  l'Institut  de  Batxillerat.  De  moment  40 
alumnes  d'aquest  Centre  s'han  hagut  d'ubicar  a  l'escola  de 
Formació  Professional,  que  a  la  vegada  també  ha  augmentat 
llurs  matrícules,  provocant  els  inconvenients  conseqüents  que 
no  s 'han  resolt  fins  a  l'última  hora. 

Malgrat  tot  també  hem  de  constatar  les  coses  que  van  bé.  En 
primer  Hoc,  la  construcció  de  la  nova  escola  a  Ocata  va  per  molt 
bon  camí,  la  qual  cosa  permetrà  tractar  els  problemes  d'escola¬ 
rització  abans  esmentats  amb  cert  optimisme.  En  segon  Hoc,  la 
participació  dels  pares  en  les  eleccions  a  Consells  Escolars,  que 
tot  i  essent  insuficients,  ha  estat  dins  de!  que  s'esperava  /  alguns 
casos  inclús  superior  (20  %  de  participació  aproximada).  I  en  ter¬ 
cer  Hoc  hem  de  mencionar  les  realitzacions  en  matèria  d'adequa¬ 
ció  i  manteniment,  com  són  el  repintat  i  la  construcció  d'una 
nova  aula  de  preescolar  en  el  col.legi  Públic  de  Mixt  Ocata; 
ampliació  i  adequació  d'una  Sala  d'usos  múltiples  i  la  posada  en 
marxa  de  la  Biblioteca  de!  Col.legi  Públic  de  Ferrer  i  Guàrdia;  l'a¬ 
dequació  de  l'aula  de  pretecnologia  al  col.legi  Públic  de  Rosa 
Sensat  i  l'adaptació  de  les  pistes  esportives  de!  col.legi  Públic  de. 
Lluís  Millet  i  col.legi  Públic  de  Ferrer  i  Guàrdia  per  a  l'aprofita¬ 
ment  en  hores  extraescolars,  tant  per  les  competicions  organit¬ 
zades  per  les  Associacions  de  Pares  com  per  diverses  entitats 
esportives  de  la  Vila.  Marià  Aran 


VI 1^  Curset  de  Manipuladors  d'Aliments 

Aquest  any  el  curset  de  manipuladors  d'aliments  es  realitzarà  des  de!  dia  25  a!  28  de  novembre.  Les  classes 
seran  de  dues  hores  diàries,  de  set  a  nou  de!  vespre. 

E!  curset  serà  obert  a  tothom,  però  es  dedicarà  especialment  a  aquelles  persones  que  per  la  seva  professió  sigui 
necessària  la  manipulació  d'aliments. 

Totes  aquelles  persones  que  estiguin  interessades  en  e!  curset  de  manipulador  poden  apuntar-se  de  dilluns  a 
divendres  al  negociat  de  sanitat  de  l'ajuntament,  en  hores  d'oficina. 


EL  MASNOU 


GOVERNACIÓ 

D'aquí  a  pocs  dies  El  Masnou  serà  la  tercera  població  de  la 
comarca  del  Maresme  que  podrà  detenir  el  trànsit  de  la 
carretera  nacional  II  en  el  pas  pel  seu  terme  municipal.  El 
MOPU  des  de  fa  una  setmana  està  realitzant  les  obres  d'inS' 
tal.lació  de  dos  semàfors,  un  que  aturarà  els  cotxes  que  cir¬ 
culin  direcció  Barcelona,  i  l'altre  que  regularà  les  sortides 
dels  vehicles  de  la  nostra  població  a  la  carretera. 

A  més  es  col·locarà  un  semàfor  intermitent  que  avisarà  els 
cotxes  que  vagin  direcció  Barcelona,  que  a  200  metres  es 
trobaran  un  semàfor. 

El  cost  de  les  obres  d'instal·lació  dels  senyals  semafòrics 
anirà  a  càrrec  del  Ministeri  d'Obres  Públiques  i  Urbanisme 
(MOPU),  e!  qual  pagarà  tres  milions  de  pessetes.  L'empresa 
que  realitza  les  obres  és  SICE. 

El  semàfor  restarà  a  l'entrada  del  carrer  Kennedy  i  servirà,  a 
més  de  sortida  per  als  masnovins,  d'entrada  per  als  cotxes 
que  vulguin  anar  a  Teià,  els  quals  fins  ara  havien  d'utilitzar 
l'illa  d'espera  per  poder  entrar  al  Masnou. 

L'Ajuntament  i  el  MOPU  varen  arribar  a  l'acord  d'instal.lar  el 
semàfor  després  de  prop  de  cinc  anys  de  negociacions  i  trà¬ 
mits,  que  a  la  fi,  van  arribar  a  la  darrera  quinzena  de  setem¬ 
bre,  quan  l'alcalde  i  el  delegat  de  la  demarcació  de  carretera 
varen  signar  l'execució  de  les  obres. 

Pel  que  fa  a  la  regularització  dels  semàfors,  tindrà  plena 
potestat  l'ajuntament,  així  com  també  serà  el  municipi  qui 
es  farà  càrrec  del  manteniment  de  la  instal·lació. 


L'entrada  af  poble  també  serà  més  segura 


Vegeu  al  dibuix  com  quedarà  la  situació 

El  perill  d'accident 
disminuirà  molt 

Amb  la  instal·lació  i  funcionament  del  semàfor  a  la  carretera 
nacional  II  disminuirà  en  un  considerable  tant  per  cent  el  risc 
d'accidents,  ja  que  els  cotxes  que  vulguin  sortir  a  la  N-ll  no 
hauran  d'esperar  que  cap  vehicle  circuli  en  la  seva  direcció  o 
en  la  contrària,  si  volen  anar  cap  a  Mataró. 

Amb  tot,  és  possible  que,  encara  que  l'ajuntament  té  els 
plens  poders  per  regular  el  temps  de  parada  dels  cotxes,  els 
dies  de  més  trànsit,  com  són  els  diumenges,  festius  o  dies 
de  tornada  de  vacances,  la  Jefatura  Provincial  de  Tràfic  de¬ 
mani  que  el  nostre  semàfor  estigui  en  la  posició  d'àmbar. 
Malgrat  tot  la  millora  en  seguretat  i  servei  és  molt  important. 
Sobretot  si  pensem  que  el  tram  de  carretera  entre  Montgat  i 
Vilassar  de  Mar,  està  considerat  com  el  més  perillós  de  tot 
l'estat  espanyol,  pel  seu  índex  d'accidents. 

El  Masnou,  juntament  amb  Mataró  i  Arenys  de  Mar,  seran 
els  tres  únics  pobles  de  la  comarca  que  tindran  la  possibili¬ 
tat  d'aturar  el  trànsit  a  la  carretera.  El  Masnou  però,  d'aquí  a 
uns  anys  estarà  en  desavantatge  davant  les  altres  dues  po¬ 
blacions  ja  que  aviat  començaran  les  obres  de  la  variant  de 
la  carretera  N-ll  per  l'interior  a  la  part  nord  de  la  comarca, 
mentre  que  a  la  nostra  zona  les  negociacions  segueixen  en 
la  via  morta. 


Es  posa  en  coneixement  dels  mossos  nascuts  des  de!  dia  1  de  setembre  a!  31  de  desembre  de!  1968 
i  des  de!  dia  1  de  gener  ai  31  de  desembre  del  1 969  que  tenen  robligació  de  presentar-se  a  aquest 
Ajuntament  negociat  de  Lleves,  per  a  efectuar  el  corresponent  allistament  de  la  Ueva  1988,  durant  el 
termini  comprès  entre  el  dia  1  d'octubre  fins  a!  31  de  desembre  d'enguany. 


Els  mossos  que  no  facin  la  inscripció  durant  e!  termini  reglamentari  seran  declarats  a  com  no  inscrits  i 
hauran  d'atendre's  a  les  sancions  que  comportin  en  cada  cas. 


Els  mossos  que  sol·licitin  la  inscripció  a  la 
Municipi  de  Residència. 


"Matricula  Nava!"  s'han  d'inscriure  a  rallistament  de! 


E!  Masnou,  Octubre  1986 


L  Alcalde 

CULTURA 


EL  MASNOU 


Juntament  amb  el  cicle  de  Teatre 

S'inicien  cursos  i  cicles 
per  a  tots  els  gustos 


Durant  aquest  mes  d'octubre,  el  més.  important  que  s'està  fent, 
culturalment  parlant,  és  el  Cicle  de  Teatre.  Per  tercer  any  conse¬ 
cutiu,  des  dei  dia  1 1  la  Sala-teatre  del  Casino,  està  recollint  les 
obres  de  tres  companyies. 

El  passat  dissabte  dia  11,  la  companyia  de  comèdies  Ferran 
Rigual,  va  interpretar  l'obra  d'Àngel  Guimerà,  "Terra  Baixa".  El 
dia  18,  la  companyia  de  Teatre,  va  posar  en  escena  l'obra 
d'Anton  Twèkhov,  "L'ós  i  un  prometatge".  Per  últim,  el  dia  25 
és  el  torn  de  la  companyia  de  teatre  Amateur  de  Barcelona,  que 
porten  la  història  judicial  de  Reginald  Rose,  "Dotze  homes  sen¬ 
se  pietat". 

Aquest  cicle  ha  estat  organitzat,  com  en  anys  anteriors  pel 
Departament  de  Cultura  de  l'Ajuntament  i  cada  cop  està  tenint 
un  arrelament  més  important  a  la  nostra  Vila. 

D'altra  banda,  aquest  mes  ha  començat  el  curs  de  pintura,  di¬ 
buix  i  modelat.  Aquest  curs  tindrà  3  nivells.  Els  adults,  a  partir 
de  1 4  anys,  tindran  les  classes  cada  dilluns  i  dimecres  de  6  a  9 
del  vespre,  a  la  Casa  de  Cultura.  El  preu  de  la  matrícula  és  de 
1.000  ptes.  i  cada  mes  1.700  ptes. 

Pel  que  fa  al  curs  d'iniciació  per  a  l'ingrés  a  les  escoles  d'arts 
aplicades,  serà  els  dijous  de  6  a  9  del  vespre,  i  tant  el  preu  com 
el  lloc  són  els  mateixos  que  l'anterior.  Per  als  nens  de  1.®'  nivell, 
en  edats  compreses  entre  els  6  i  els  9  anys,  els  cursos  s'impar¬ 
tiran  cada  dilluns  i  dimecres  de  5  a  7  de  la  tarda,  a  l'edifici  de 
Correus.  El  preu  de  la  matrícula  és  de  500  ptes.  i  de  1 .200  ptes. 
cada  mes. 


Els  nens  de  2.°^  nivell,  entre  9  i  1 2  anys,  les  classes  seran  cada 
dimarts  i  dijous  de  5  a  7  de  la  tarda,  al  mateix  lloc  i  pel  mateix 
preu  que  els  anteriors. 

Des  del  dia  1  d'aquest  mes  s'ha  iniciat  el  Taller  del  Fil  i  l'Agulla, 
per  aprendre  a  fer  i  cosir  roba.  Les  classes  es  fan  a  la  Casa  de 
Cultura,  cada  dimarts  i  dijous  de  2/4  de  6  a  les  7  per  als  nens  a 
partir  de  8  anys,  i  cada  dilluns  i  dimecres  de  1/4  de  4  a  1/4  de 
6  de  la  tarda,  cada  dimarts  i  dijous  de  4  a  6  de  la  tarda,  per  als 
joves  a  partir  de  15  anys.  El  preu  de  la  matrícula  és  de  1.000 
ptes.  i  la  mensualitat  és  de  1 .500  ptes. 

També  cal  informar  que  la  matrícula  és  oberta  per  als  alumnes 
que  es  vulguin  treure  el  graduat  escolar.  Es  necesita  una  fotocò¬ 
pia  del  D.N.I.,  4  fotografies  i  3.000  ptes.  d'inscripció. 

D'altra  banda,  també  cal  dir,  que  s'han  obert  els  Cursos  de  Ca¬ 
talà  per  a  adults.  En  aquests  cursos  hi  ha  diferents  nivells  i  dife¬ 
rents  horaris.  Alhora,  segons  els  nivells  hi  ha  uns  preus  d'ins¬ 
cripció  i  uns  llocs  diferents  on  s'imparteixen  les  classes.  Per  a 
més  informació  i  inscripcions  us  podeu  adreçar  a  la  Casa  de 
Cultura,  al  Servei  Municipal  de  Català. 

Per  últim,  us  comuniquem  que  l'Institut  Estatal  d'Ocupació  ha 
preparat  uns  cursos  a  la  nostra  Vila.  Un  sobre  hidràulica  i  pneu¬ 
màtica,  que  començarà  pel  gener  i  es  farà  a  l'institut  de  forma¬ 
ció  professional,  Pompeu  Fabra  i  l'altre  és  per  obtenir  el  títol 
de  monitor  de  temps  lliure. 


SEfí  VE!  M  UN I Cl  PA  L  DE  CA  TA  LÀ 


Al  Masnou,  el  Servei  Municipal  de  Català  és  obert  al  públic  cada 
dilluns,  dimecres  i  divendres,  des  de  les  10  del  matí  fins  a  les  2 
del  migdia. 

LABOR  CORRECTORA 

1 

Des  del  primer  dia  el  nostre  servei  ha  estat  obert  a  tothom  que 
ens  ha  vingut  a  fer  alguna  consulta  i  sovint  per  corregir  escrits 
d'un  ampli  grup  de  persones  que  fan  servir  l'escriptura  com  a 
mitjà  de  comunicació. 

El  Servei  de  Català  també  ha  assessorat  des  del  primer 
moment  el  personal  administratiu  de  l'ajuntament  en  les  seves 
tasques  de  traducció,  redacció  de  documents,  impresos  i 
escrits  diversos. 


LABOR  DINAMITZADORA 


Són  moltes  les  accions  realitzades  a  favor  de  la  normalització 
de  la  llengua  catalana,  algunes  de  les  quals  han  aconseguit  un 
gran  èxit. 


Seria  difícil  de  fer-ne  una  llista,  però  com  a  mostra  pot  servir  el 
full-avís  de  "com  canviar  el  nom  de  pila  al  català",  distribució  de 
cartells  vocabulari  a  la  plaça  mercat,  informació  i  qüestionari 
sobre  la  diada  de  Sant  Jordi  amb  l'organització  d'un  concurs  i 
obsequi  dels  5  volums  del  costumari  català  de  Joan  Amades. 


Divulgació  dels  actes  del  II  Congrés  Internacional  de  la  Llengua 
Catalana,  distribució  de  qüestionaris  a  les  escoles  per  cercar  les 
diferents  maneres  de  fer-hi  participar  els  alumnes,  difusió  de  la 
campanya  de  recaptació  de  socis  i  col·laboració  en  la  conferèn¬ 


cia  que  es  realitzà  dins  del  marc  de  les  cent  conferències  simul¬ 
tànies  que  s'organitzaren  per  aquest  motiu. 

Elaboració  de  fulls  d'informació  del  costum  tradicional  de  les 
fogueres  de  Sant  Joan  i  col·laboració  en  els  actes  programats 
per  celebrar  l'arribada  de  la  flama  del  Canigó. 

Distribució  del  material  d'elaboració  pròpia  i  del  que  ens  tramet 
la  Direcció  General  de  Política  Lingüística  per  als  diferents 
sectors. 

CURSOS  DE  CATALÀ 

Organització,  coordinació,  informació  i  difusió  dels  cursos  de 
català  per  a  adults,  conjuntament  amb  el  servei  de  normalitza¬ 
ció  lingüística  del  departament  de  cultura  de  la  Generalitat. 

Des  del  seu  inici  hem  introduït  a  la  nostra  població  els  cursos 
Multimèdia  amb  l'ajut  de  tots  els  mitjans  de  comunicació  com 
ràdio,  premsa  o  televisió.  Per  aquest  motiu  la  Generalitat  ens  ha 
cedit  el  material  didàctic  necessari  com  és  el  vídeo,  cassettes, 
llibres,  etc. 

Inscripcions  a  les  proves  de  la  Junta  Permanent  de  Català. 

SORTIDES 

Les  sortides  al  carrer  també  han  estat  molt  positives.  Cal  desta¬ 
car  l'interès  demostrat  per  les  visites  al  museu  de  les  puntes 
d'Arenys  de  Mar,  al  Museu  Marés,  al  Palau  de  la  Generalitat  i  la 
divertida  excursió  a  Cambrils,  que  amb  la  gran  participació  dels 
alumnes  dels  cursos  de  català,  van  ser  uns  actes  de  convivèn¬ 
cia  en  un  ambient  d'agradable  cordialitat. 


Monument  a  Ramón  y  Cajal 

A  iniciativa  de  rAssociació  de  Veïns  de  la  Plaça  Ramon  i  Cajal  i  amb  e!  suport  de  l'Ajuntament  de!  Masnou,  s'ha 
encarregat  al  teianenc,  Josep  Hernàndez  Caselles,  un  bust  de  bronze  en  memòria  de  Hnsigne  científic,  Santiago 
Ramón  y  Cajal.  E!  monument  es  vol  inaugurar  un  cop  s'acabin  les  obres  que  s'estant  realitzant  a  la  plaça. 

Es  per  aquest  motiu  que  s'ha  obert  un  compte  a  l'oficina  n.°  231  de  la  Caixa  de  Pensions,  ubicada  a  la  Plaça 
Ramon  i  Cajal,  perquè  tothom  que  vulgui  aportar  un  ajut  econòmic  per  cobrir  les  despeses  de!  projecte,  ho  pugui 
fer  a!  número  de  compte  75 1199. 


EL  MASNOU 


SANITAT 

Oficina  d'Informació  al  Consumidor 


Nou  reglament 
per  als  tallers  de 
cotxes  i  motos 


El  Butlletí  Oficial  de  l'estat  del  passat  16  de  juliol  publica  el  reial 
decret  1457/1986  de  10  de  gener  pel  qual  es  regula  l'activitat 
industrial  i  la  prestació  de  serveis  en  els  tallers  de  reparació  de 
vehicles  automòbils  i  motocicletes.  Considerant  la  importància 
d'aquesta  normativa  que  afecta  a  tots  els  usuaris  d'automòbils, 
des  d'aquesta  Oficina  del  Consumidor,  s'ha  cregut  convenient 
donar  publicitat  dels  punts  més  interesants.  De  tota  manera 
qualsevol  que  vulgui  saber  la  normativa  en  detall,  l'Oficina  facili¬ 
tarà  algunes  còpies  a  qui  les  demani. 

-  Els  tallers  legalment  classificats  exhibiran  en  la  façana  de 
l'edifici  i  en  un  lloc  visible,  la  placa  distintiu  que  li  correspongui, 
segons  l'activitat  que  desenvolupi. 

-  Tots  els  elements,  peces  o  conjunts  que  els  tallers  utilitzin  en 
les  seves  reparacions,  hauran  d'ésser  nous  i  adequats  al  model 
de  vehicle  a  reparar,  a  excepció  de  què,  prèvia  conformitat  es¬ 
crita  del  client,  pugui  instal·lar  elements  reconstruïts  o  reacondi- 
cionats. 

-  El  taller  que  efectui  la  reparació  està  obligat  a  presentar,  i  a 
lliurar  al  client  les  peces,  que  hagin  estat  substituïdes,  menys  en 
el  cas  que  ho  renunciï. 

-  Els  tallers  estan  obligats  a  exhibir  al  públic  de  forma  visible,  el 
preu  de  l'hora  de  treball  i  els  preus  per  serveis  concrets.  En  el 
preus  s'haurà  d'especificar  i  incloure  tot  tipus  de  gravamens  o 
impostos. 

-  Els  tallers  oficials  de  marca  han  de  tenir,  a  més,  a  disposició 
del  públic  i  en  tot  moment,  els  catàlegs  i  les  tarifes  actualitza¬ 
des  de  les  peces  que  utilitzin,  les  taules  de  temps  de  treballs  i  el 
seu  sistema  de  valoració  en  ptes. 

-  L'usuari  té  dret  a  un  pressupost  escrit,  que  tindrà  una  valide¬ 
sa  mínima  de  1 2  dies. 

-  Les  avaries  o  defectes  amagats  que  durant  la  reparació 
poguessin  aparèixer,  hauran  de  ser  posats  en  coneixement  de 
l'usuari  amb  expressió  del  seu  import,  i  solament,  prèvia  confor¬ 
mitat  expressa  de  l'interessat  i  en  el  termini  màxim  de  48  hores 
podrà  realitzar-se  l'arranjament. 

-  En  tots  els  casos  en  què  un  vehicle  quedi  dipositat  en  un 
taller,  tant  per  elaborar  pressupost  com  per  portar  a  terme  una 
reparació  prèviament  acceptada,  el  taller  donarà  un  resguard 
acreditatiu  del  dipòsit  del  vehicle. 

-  La  presentació  del  resguard  és  necessària  tant  per  a  la  reco¬ 
llida  del  pressupost  com  per  al  lliurament  del  vehicle  reparat  En 
cas  de  pèrdua  de  l'esmentat  resguard,  l'usuari  s'haurà  d'identifi¬ 
car  a  plena  satisfacció  del  taller. 

-  L'usuari  podrà  desistir  de  l'encàrrec  realitzat,  en  qualsevol 
moment,  abonant  al  taller  l'import  dels  treballs  fets  fins  a  la  reti¬ 
rada  del  vehicle. 

-  Totes  les  reparacions  o  instal·lacions  efectuades  en  qualsevol 

taller  queden  garantitzades  per  tres  mesos  o  per  2.000  Km. 
recorreguts,  a  excepció  dels  vehicles  industrials,  que  caducarà 
als  1 5  dies  o  2.000  Km.  recorreguts,  amb  la  salvetat,  que  les 
peces  utilitzades  en  la  reparació  tinguin  un  termini  de  garantia 
superior.  En  aquest  cas  i  evidentment  per  aquestes,  regirà  la  de 
major  durada.  S'entendrà  sempre  que  el  període  de  garantia  co¬ 
mença  des  de  la  data  de  lliurament  del  vehicle  i  sempre  que 
aquest  no  hagi  estat  manipulat  per  tercers. 

-  La  garantia  s'entén  total,  inclosos  els  materials,  mà  d'obra  i 
les  despeses  de  transport  que  la  reparació  exigeixi,  el  desplaça¬ 
ment  dels  operaris,  en  el  cas  que  el  vehicle  avariat  no  es  pugui 
desplaçar.  Produïda  l'avaria  dins  del  termini  de  garantia,  el  taller 
haurà  de  reparar-la  gratuïtament,  i  en  aquest  cas  indicarà  a 
l'usuari  si  ía  nova  reparació  es  farà  en  el  propi  taller. 

-  El  taller  no  es  responsabilitzarà  de  l'avaria  sobrevinguda  en 
relació  amb  o  les  reparacions  anteriorment  efectuades,  quan  la 
falta  mecànica  es  derivi  de  la  no  acceptació  de  la  reparació  de 
les  avaries  o  anomalies  amagades,  prèviament  comunicades, 
sempre  i  quan  la  manca  d'acceptació  s'hagi  fet  constar  en  la 
factura  així  com  de  la  necessitat  de  la  seva  reparació. 

-  El  taller  no  podrà,  sota  cap  concepte,  utilitzar  per  usos  propis 
o  de  tercers  cap  vehicle,  sense  permís  exprés  del  propietari. 


Tenim  verdadera 
consciència 
de  civisme  ? 

Ha  passat  un  altre  estiu  i  probablement  tots  hem  tingut 
l'oportunitat  de  gaudir  d'uns  dies  de  vacances  que  ens 
han  permès  de  visitar  altres  poblacions  i  potser  fins  i  tot 
de  fora  de!  nostre  país.  Però  també,  els  que  no  han  mar¬ 
xat  i  han  pogut  passejar  pe!  nostre  poble  o  pobles  veïns, 
han  tingut  temps  suficient  per  valorar  el  civisme  dels  seus 
habitants.  Aquesta  reflexió  que  probablement  tots  ens 
fem  un  dia  o  un  altre,  voldríem  que  objectivament  es  fes 
en  relació  al  nostre  poble  i  d'una  manera  seriosa. 

Tots  els  mitjans  de  comunicació  ens  parlen  constantment 
del -medi  ambient,  de  l'entorn  que  tant  condiciona  la  feli¬ 
citat  de  les  persones.  Doncs  bé,  el  nostre  medi  ambient 
és  el  que  es  diu  medi  ambient  urbà  i  com  a  vilatans  hem 
de  prendre  consciència  de  què  augmentarà  el  nostre  be¬ 
nestar  en  la  mesura  que  defensem  aquest  ambient,  tot  i 
respectant  cada  vegada  més  els  nostres  veïns. 

Valorem,  per  exemple,  quina  és  la  nostra  actitud  cívica 
respecte  a  la  neteja  dels  carrers,  la  conservació  de  la 
netedat  de  la  platja  i  dels  Hocs  públics,  Tinterès  per  l'aten¬ 
ció  d'aquells  que  davant  nostre  deixen  que  el  gos  embruti 
la  via  pública  o  abandonen  a  qualsevol  carrer  les  escom- 
breries,  els  matalassos  vells,  mobiliari  inservible,  etc. 

Pensem  que  aquests  detalls  no  són  cosa  nostra  i  que  ja 
que  paguem  unes  taxes  municipals  és  l'ajuntament  el 
responsable  ?  O  ben  el  contrari,  reconeixent  Tesforç  que 
representa  amb  el  pressupost  i  mitjans  municipals  tirar 
endavant  el  manteniment  d'un  poble  d'una  extensió  con¬ 
siderable,  i  amb  més  de  setze  mi!  habitants.  Per  aquest 
motiu  hem  de  col·laborar  amb  aquesta  tasca  procurant 
corresponsabiUtzar-nos  intentant  no  em  brut  rar  allò  inne¬ 
cessari  i  si  més  no,  mantenir  neta  la  nostra  àrea  d'in¬ 
fluència,  per  exemple,  el  davant  de  casa  nostra. 

Per  una  altra  banda,  ca!  que  pensem  quin  és  el  nostre 
comportament  cívic  envers  el  respecte  que  depèn  dels  al¬ 
tres.  Respectem  el  silenci  nocturn,  procurem  educar  els 
infants  que  sàpiguen  utilitzar  els  Hocs  públics.  D'aquesta 
manera  en  un  futur  no  massa  llunyà,  no  veurem  accions 
tan  desagradables,  com  veure  llençar  a  terra  les  burilles, 
escopinades,  papers,  etc. 

Núria  Toran 


NECROLÒGIQUES 

En  el  nostre  butlletí  municipal  podreu  trobar  a  partir  d'a¬ 
quest  mes  i  durant  tots  els  mesos  vinents,  una  relació  de 
les  persones  que  hagin  estat  enterrades  a  lo  nostra  vila. 
D'aquesta  manera,  volem  ser  una  via  de  recordatori  per 
als  nostres  convHatans  que  ens  han  deixat  darrerament,  / 
a  més  una  via  d'informació,  ja  que  moltes  vegades  no  ens 

assabentem  de  la  pèrdua  dels  nostres  veïns. 

* 

La  relació  que  ve  a  continuació  correspon  a  les  persones 
enterrades  al  cementiri  de!  Masnou  durant  el  passat  mes 
de  se  tembre. 

Sra.  Mercè  Pons  Torras 
Sr.  Herminio  Moreno  Montalvos 
Sr.  Gregorio  Moreno  Bravo 
Sra.  Lourdes  Samperà  Parés 
Sra.  Teresa  Ribot  Espelt 
Sra.  Carmen  Reyes  Reyes 
Sra.  Joaquina  Zapata  Garrote 
Sr.  Miguel  Planas  Ginesta 
Sr.  Antonio  Vihas  Camps 
Sr.  Luis  Saturnino  Rodríguez 
Sra.  Isabel  Garrido  Bolea 
Sra.  Antònia  Oliver  Bertran 

El  passat  dia  6  d'octubre  es  va  trobar  davant  de  Can  Teixidor,  a 
uns  100  m.  de  la  costa,  una  bomba  de  100  Kg.  de  pes  aproxima¬ 
dament.  L'artefacte  pertanyia  a  la  Guerra  Civil  Espanyola  i  no 
tenia  cap  perill  d'explosió.  Per  això  va  ser  traslladada  per  al  seu 
anàlisi  a  la  Comandància  de  Marina  de  Barcelona. 


_ EL  MASNOU 

Les  taxes 

* 

municipals 
pugen  un  6,2  % 

En  el  decurs  del  ple  extraordinari  del  dia  set  d'octubre 
es  van  aprovar  les  ordenances  fiscals  per  al  1986.  La 
regidoria  d'hisenda  ha  volgut  informar  en  els  punts 
més  generals  dels  augments  que  s'han  produït  respec¬ 
te  a  períodes  anteriors.  Aquests  augments  han  estat 
els  mínims  indispensables. 

En  conjunt  l'augment  ha  estat  d'un  6,2  %  sobre  l'any 
anterior.  Així  per  exemple,  en  les  principals  taxes  les 
variants  són  les  següents: 

Taxa  de  recollida  d'escombraries  augmenten  ..  5,2% 

Taxa  de  clavagueram  augmenten .  3  % 

Contribució  Territorial  Urbana,  passa  d'un  1 3  % 
a  un  1 4  %  en  el  tipus,  significant  un  augment. . .  7,7  % 

Altres  taxes  menys  importants  tenen  variacions, 
però  en  general  les  taxes  restants  sofreixen  un 
augment  d'un .  8,2  % 

Que  amb  els  arrodoniments  necessaris  donen 
xifres  des  del  7,7  %  a  8,4  %,  però  en  el  conjunt 
total  l'augment  ve  a  representar  un  .  6,2  % 


Vols  deixar  de  fumar  ? 

El  proper  mes  de  novembre  la  Lliga  Internacional  de  Tem- 
peràncía  presentarà  a  la  nostra  vila  el  "Pla  de  cinc  dies 
per  deixar  de  fumar",  al  qual  s'hi  podran  inscriure  totes  les 
persones  interessades.  El  curs  serà  tant  al  carrer  com 
amb  classes  teòriques,  amb  pel·lícules  i  xerrades.  Podeu 
demanar  informació  a  l'ajuntament. 


Campanya  de  Reis 

El  Departament  de  Serveis  Socials  de  l'Ajuntament  del 
Masnou  ha  iniciat,  com  cada  any,  la  campanya  de  recolli¬ 
da  de  joguines  per  tal  que  els  nens  més  necessitats  rebin 
el  seu  regal  el  dia  de  reis.  Per  aquest  motiu  s'ho  obert  un 
compte  a  la  Banca  Catalana  amb  el  núm.  1694/75,  perquè 
tothom  pugui  col·laborar  en  aquesta  campanya. 


Guia  Telefònica 


Serveis  públics  generals 

Ajuntament  . 

Serveis  Generals  (manteniment) 
Escombraries  i  neteja  de  carrers 
Placa  Mercat . . . . . 

j 

Correus  i  Telègrafs . . . . 

Notaries  . . 

Serveis  d'aigües . 

FECSA . 

»  . 

Hidroelèctrica  . 

Catalana  de  Gas  . 

Telefònica  . 

Oficina  Mun.  del  Consumidor  . . 

Jutjat  de  Pau . 

Serveis  Mortuoris . 

Urgències 

Ambulàncies . 

Centre  d'Urgències  S.S . 

Lloc  de  socors . 

Policia  Municipal  . 

Guàrdia  Civil  . 

Bombers  de  Badalona . 

Taxis  . 


555  06  00 
555  37  02 
555  09  02 
555  10  35 
555  09  96 
555  13  22 
555  13  07 
555  31  00 
555  35  16 
751  03  05 
310  63  04 
798  07  00 
555  10  35 
555  07  13 
555  09  61 


555  21  21 
555  70  61 
555  18  20 
555  22  44 
555  02  53 
380  00  80 
555  03  18 


Horari  de  visites  de  l'Equip  de  Govern  de 
l'Ajuntament  del  Masnou 

Alcalde: 

Sr.  Josep  Azuara  i  Gonzàlez 
De  dilluns  a  divendres,  8-1 0  matí. 

Tinent  d'Alcalde  d'Administració  Ensenyament  i  Esports 

Sr.  Marià  Aran  i  Gonzàlez 
Dijous,  7-9  vespre. 

Tinent  d'Alcalde  de  Governació,  Policia  Mun.  i  Serveis  Mun. 

Sr.  Pere  Rossell  i  Puig 

Dilluns  i  dissabtes,  1  1-1  migdia.. 

Tinent  d'Alcalde  d'Urbanisme 

Sr.  Rafael  Lladó  i  Bonnin 
Dilluns,  9-1 1  matí. 

Tinent  d'Alcalde  de  Cultura,  Joventut  i  Turisme 

Sr.  Joaquim  Pera  i  Crusat 
Dimarts,  7-8  vespre. 

Tinent  d'Alcalde  d'Obres  Públiques 

Sr.  Jordi  A.  Mallafré  i  Dalmau 
Dilluns  i  dimecres,  12-2  tarda. 

Regidor-Delegat  de  Sanitat  Serveis  Socials,  Medi  Ambient  i  Consum 

Sra.  Núria  Toran  i  Fuentes 
Dimarts,  6-8  tarda. 

Regidor-Delegat  d'Activitats  Esportives 

Sr.  Francesc  Xavier  Pagès  i  Vital 
Dimecres  i  dijous,  7-9  vespre. 

Regidor-Delegat  de  la  Gestió  Econòmica  i  Fiscal 

Sr.  Antoni  J.  Ferrero  i  Balaguer 
Dilluns,  9-10  matí. 

Regidor-Delegat  de  la  Gestió  Pressupostària 

Sr.  Josep  Puig  i  Colomer 

Dilluns,  dimecres  i  divendres  10-12  migdia. 

Per  demanar  hora  s'ha  de  fer  amb  antelació  al  departament 
corresponent.  Telèfon  555  06  00. 


